VAIO naudotojo vadovas

Nuoroda

# Tinkamos darbo aplinkos įrengimas

Čia rašoma, kur galima ir kur negalima laikyti VAIO kompiuterį. Be to, pateikiamos ergonomiško naudojimo instrukcijos.

## Kur galima laikyti VAIO kompiuterį

Ieškodami vietos VAIO kompiuteriui padėti, užtikrinkite, kad:

- Turėtumėte prieigą prie maitinimo šaltinio ir reikiamų prievadų.

- Aplink kompiuterį būtų užtektinai laisvos erdvės.

- Kompiuteris būtų dedamas ant užtektinai plataus plokščio paviršiaus, kad galėtumėte patogiai žiūrėti į kompiuterio ekraną dirbdami su juo.

- Kompiuterį galėtumėte pastatyti priešais save, sėdėtumėte tiesiai ir laikytumėte dilbius lygiagrečiai su grindimis.

## Kur negalima laikyti VAIO kompiuterio

Jei padėsite VAIO kompiuterį netinkamoje vietoje, rizikuojate jį pažeisti ar sugadinti. Nedėkite kompiuterio tokioje vietoje, kur:

- Patenka tiesioginiai saulės spinduliai

- Veikia magnetiniai laukai ar šaltiniai

- Veikia šilumos šaltiniai, pvz., radiatorius

- Pernelyg dulkėta

- Pernelyg drėgna

- Prasta ventiliacija

Pastaba

- Veikiant VAIO kompiuteriui, sritis aplink ventiliacijos angą gali itin įkaisti. Būkite atsargūs ir nelieskite šios vietos.

- Nedėkite jokių daiktų šalia ventiliacijos angos, kad jie šios neužblokuotų.

Patarimas

- VAIO kompiuteris skleidžia aukšto dažnio radijo ryšio signalus ir gali trikdyti radijo arba televizijos imtuvų veikimą. Jei taip nutinka, patraukite kompiuterį tinkamu atstumu nuo radijo arba televizoriaus.

## Ergonomiškas naudojimas

Reikia kiek įmanoma labiau atsižvelgti į toliau pateiktus ergonomiško naudojimo patarimus.

### Baldai ir laikysena

Sėdėkite ant kėdės su gera atrama. Nustatykite kėdės aukštį tokį, kad kojas galėtumėte patogiai pastatyti ant grindų. Kad būtų patogiau, galite pasinaudoti kojų atrama.
Sėdėkite patogiai, tiesiai, nesikūprinkite ir pernelyg neatsiloškite.

### Kompiuterio ekrano žiūrėjimo kampas

Geriausiai padėčiai nustatyti pasinaudokite ekrano kreipimo funkcija. Kompiuterio ekranas turi būti akių lygyje arba šiek tiek žemiau (kai sėdite priešais savo VAIO kompiuterį). Taip pat nustatykite ekrano ryškumo lygį.
Tinkamai nustatę kompiuterio ekrano pokrypį ir ryškumą, sumažinsite akių ir raumenų nuovargį.

### Apšvietimas

Pasirinkite vietą, kurioje langai ir šviestuvai neatsispindėtų kompiuterio ekrane. Naudokite netiesioginį apšvietimą, kad ekrane nebūtų šviesių dėmių. Tinkamas apšvietimas padeda dirbti komfortiškiau ir efektyviau.
Pastaba

- Reguliuodami žiūrėjimo kampą, pernelyg nespauskite VAIO kompiuterio, kad išvengtumėte mechaninių pažeidimų.

Patarimas

- Tai taikoma ir naudojant išorinį monitorių.

## Pastabos dėl VAIO kompiuterio naudojimo

Laikykitės toliau pateikiamų nurodymų, kad nepažeistumėte ir nesugadintumėte VAIO kompiuterio.

- Dėkite VAIO kompiuterį ant plokščio paviršiaus švelniai, kad nesutrenktumėte.

- Prieš perkeldami VAIO kompiuterį, jį būtinai išjunkite. Jei nešiosite įjungtą kompiuterį, gali sugesti standusis diskas. Prieš nešdami kompiuterį, atjunkite visus prie jo prijungtus kabelius.

- Nemėtykite ir nedaužykite VAIO kompiuterio. Net ir nedidelis smūgis ar vibracija gali sugadinti standųjį diską.

- Neguldykite VAIO kompiuterio nestabilioje padėtyje.