VAIO naudotojo vadovas

Nuoroda

# Pastabos dėl atminties modulių įdėjimo ir išėmimo

Prieš įdėdami ar išimdami atminties modulius, atidžiai perskaitykite toliau pateiktas atsargumo priemones.

- Kompiuteryje VAIO ir atminties moduliuose naudojami didelio tikslumo komponentai ir elektroninių jungčių technologijos. Kad gaminio garantiniu laikotarpiu garantija nebūtų anuliuota rekomenduojame:

- Dėl naujo atminties modulio įrengimo susisiekti su pardavėju.

- Jei nežinote, kaip išplėsti kompiuterio atmintį, neturėtumėte patys bandyti įdėti atminties modulio.

- Nelieskite jungčių ir neatidarinėkite atminties modulio skyriaus dangtelio.

- Jei reikia pagalbos, kreipkitės į įgaliotąjį Sony aptarnavimo/palaikymo centrą. Informacijos apie artimiausią centrą arba atstovą rasite palaikymo interneto svetainėje.[Išsami informacija]

- Jei bandysite patys įdėti ar išimti atminties modulius, VAIO kompiuteris gali sugesti arba dėl lizdo, modulio lūžimo ar prijungimo klaidos gali įvykti nelaimingas atsitikimas. Tokiu atveju remonto paslaugos bus mokamos.

- Būkite atsargūs, kad nesusižalotumėte rankų ar pirštų aštriais VAIO kompiuterio atminties modulio, vidinių komponentų ar spausdintinių plokščių kraštais.

- Būkite atidūs ir neužkabinkite pirštais vidinių VAIO kompiuterio kabelių, nes jie gali atsilaisvinti arba atsijungti.

- Jei, įjungiant VAIO kompiuterį, jo viduje būtų vandens ar pašalinių objektų, jis gali užsiliepsnoti. Prieš įjungdami VAIO kompiuterį, būtinai išimkite pašalinius objektus ir uždarykite atminties modulio skyriaus dangtelį.

- Sony negarantuoja, kad trečiųjų šalių atminties moduliai veiks VAIO kompiuteryje. Informacijos apie trečiųjų šalių atminties modulius galite gauti iš atitinkamų pardavėjų.

- Prieš įdėdami ar išimdami atminties modulius, būtinai išjunkite VAIO kompiuterį ir išorinius įrenginius bei atjunkite visus priedus ir jungiančiuosius kabelius. Jei to nepadarysite, galite pažeisti atminties modulį, VAIO kompiuterį arba periferinius įrenginius.

- Kad išvengtumėte pažeidimų, sukeltų elektrostatinės iškrovos atminties moduliuose, vykdykite toliau pateikiamas instrukcijas:

- Nedirbkite vietose, kur lengvai kaupiasi elektrostatinis krūvis, pvz., ant kilimo.

- Prieš įdėdami ar išimdami atminties modulius, paliesite išorinę metalinę VAIO kompiuterio dalį, kad iškrautumėte susikaupusį statinį krūvį. Nelieskite kompiuterio vidaus metalinių dalių.

- Neatidarinėkite atminties modulio pakuotės, kol nesate pasiruošę įrengti modulio. Pakuotė saugo modulį nuo elektrostatinės iškrovos. Jei reikėtų modulį sandėliuoti, uždenkite jį antistatiniu maišeliu arba aliuminio folijos lakštu.

- Laikydami atminties modulį, nelieskite jo lustų ir elektrinių jungčių.

- Nestatykite atminties modulio į lizdą netinkama kryptimi. Kitaip rizikuojate pažeisti modulį arba lizdą, taip pat – sukelti spausdintinės plokštės gaisrą.

- Naudokite varžtų dydį atitinkantį atsuktuvą (pvz., miniatiūrinį).

- Neišimkite ir neatsukite varžtų, kurių nereikia atsukti.

Susijusi tema
Atminties modulių pridėjimas ir pašalinimas
Sistemos informacijos peržiūra