VAIO lietotāja rokasgrāmata

Uzdevums

# Atmiņas moduļu pievienošana vai noņemšana

Ja vēlaties palielināt datora ātrumu vai uzlabot veiktspēju, kad vienlaicīgi darbojas vairākas programmas, palieliniet atmiņas daudzumu, uzstādot papildaprīkojuma atmiņas moduļus.
Pirms jaunināt datora atmiņu, skatiet Piezīmes par atmiņas moduļu pievienošanu vai noņemšanu.[Detalizēta informācija]
Ja uzstādāt slotā atmiņas moduli, tiek aktivizēts divkanālu režīms, lai palīdzētu uzlabot veiktspēju.
Moduļa tips un datorā uzstādītās atmiņas daudzums var atšķirties atkarībā no modeļa.

1. Izslēdziet savu VAIO datoru un perifērijas ierīces un atvienojiet barošanas vadu un visus savienojumu kabeļus.

1. Mazliet uzgaidiet, līdz VAIO dators atdziest.

VAIO datora iekšējās daļas uzreiz pēc izslēgšanas var būt karstas. Esiet uzmanīgi, lai izvairītos no apdegumiem, strādājot ar VAIO datoru šajā stāvoklī.

1. Nolieciet tīru audumu uz līmeniskas, līdzenas virsmas, nolieciet uz tā VAIO datoru, kā parādīts zemāk. Izskrūvējiet skrūves ar krusta skrūvgriezi, lai atvērtu atmiņas moduļu nodalījuma vāku.

Skrūvju atrašanās vietas ir norādītas ar bultiņām zemāk redzamajā attēlā.
Dažiem modeļiem atmiņas moduļu nodalījuma vāka stiprināšanai ir izmantotas speciālas skrūves, kuras nevar izskrūvēt no vāka.

1. Izņemiet akumulatoru. [Detalizēta informācija]

1. Pieskarieties ārējam metāla objektam, lai izlādētu statisko elektrību.

Nepieskarieties metāla daļām VAIO datora iekšpusē.

1. Ja nav brīvu slotu, izņemiet uzstādīto atmiņas moduli. Velciet fiksatorus bultiņu virzienā, lai izceltu moduli no slota leņķi (1), pēc tam izvelciet moduli bultiņas (2) virzienā.

1. Izņemiet jauno atmiņas moduli no antistatiskā maisiņa.

1. Turiet atmiņas moduli aiz tā malas un virziet to atmiņas slotā ar gala spailēm pavērstām uz leju, vienlaicīgi salāgojot gropi modulī ar mazo izcilni slotā.

1. Turiet atmiņas moduli aiz tā malas un spiediet to uz leju, līdz tas nofiksējoties noklikšķ, kā parādīts attēlā.

Fiksatori abās slota malās nofiksējas, lai nostiprinātu moduli. Nepieskarieties atmiņas moduļa integrētās shēmas (melnie komponenti).

1. Uzstādiet akumulatoru. [Detalizēta informācija]

1. Uzlieciet atmiņas moduļu nodalījuma vāku un piestipriniet ar skrūvēm, kuras izskrūvējāt 3. solī.

1. Pievienojiet visus savienojumu kabeļus un perifērijas ierīces, kuras atvienojāt 1. solī, un ieslēdziet datoru.

1. Pārbaudiet, vai sistēmas atmiņas daudzums ir mainījies pareizi. [Detalizēta informācija]

Ja norādītais sistēmas atmiņas daudzums ir pareizs, atmiņas moduļa uzstādīšana ir bijusi veiksmīga.
Saistītās tēmas
Piezīmes par atmiņas moduļu pievienošanu vai noņemšanu