VAIO naudotojo vadovas

Užduotis

# SD atminties kortelių įdėjimas / išėmimas

Jūsų VAIO kompiuteris yra su SD atminties kortelės lizdu. Šį lizdą galite naudoti norėdami perkelti duomenis iš skaitmeninių kamerų, nešiojamųjų vaizdo kamerų, muzikos leistuvų ir kitų garso ir (arba) vaizdo įrenginių.
SD atminties kortelių lizdas suderinamas su šiomis atminties kortelėmis:

- SD atminties kortelė

- SDHC atminties kortelė

- SDXC atminties kortelė

## Kaip įdėti SD atminties kortelę

1. Suraskite SD atminties kortelių lizdą.

1. Paimkite SD atminties kortelę rodyklę nukreipę lizdo link ir atsargiai kiškite į lizdą, kol išgirsite spragtelėjimą.

Įstačius kortelę į lizdą, lange Kompiuteris (Computer) [Išsami informacija] pasirodo SD atminties kortelės piktograma.
Pastaba

- Būkite atsargūs ir neįkiškite SD atminties kortelės netinkama orientacija. Jei įstatydami kortelę ne ta puse panaudosite jėgą, galite pažeisti lizdą. Papildomos informacijos rasite vadove, kurį gavote su SD atminties kortele.

- SD atminties kortelės piktograma nerodoma lange Kompiuteris (Computer) [Išsami informacija], kol į lizdą neįstatoma kortelė.

Patarimas

- Įstačius SD atminties kortelę į lizdą, pirmą kartą, gali būti rodomas raginimas įdiegti tvarkyklę. Pasirodžius raginimui, vadovaukitės ekrane pateikiamomis instrukcijomis, kad įdiegtumėte tvarkyklę.

- Skaitant arba rašant duomenis į SD atminties kortelę, šviečia laikmenos prieigos indikatorius.

## Kaip išimti SD atminties kortelę

1. Suraskite SD atminties kortelių lizdą.

1. Patikrinkite, ar prieigos prie laikmenos indikatoriaus šviesos signalas yra išjungtas.

1. Įstumkite SD atminties kortelę į savo VAIO kompiuterį ir atleiskite.

1. Ištraukite SD atminties kortelę iš lizdo.

Susijusi tema
Pastabos dėl SD atminties kortelių naudojimo