VAIO Felhasználói útmutató

Task

# Helyreállítási adathordozók létrehozása

Helyreállítási adathordozó létrehozásához kövesse az alábbi utasításokat.

## Helyreállítási adathordozók létrehozása

Tipp

- Helyreállítási adathordozóként DVD és Blu-ray lemezeket, valamint USB flash meghajtót is használhat. Célszerűbb azonban DVD-R lemezeket használni, mert az USB flash meghajtón lévő adatok tévedésből törölhetők. Használhat BD-R/BD-R DL/DVD-R DL/DVD+R/DVD+R DL adathordozókat is; mindazonáltal a VAIO számítógépe által támogatott adathordozók típusa és a szükséges lemezmennyiség a megvásárolt típustól függően változik. Az ezekre vonatkozó információkat a létrehozási folyamat során kapja meg.

- Az USB 3.0 szabványnak megfelelő USB portok az USB 3.0 szabványnak megfelelő USB flash meghajtókkal történő helyreállítást nem támogatják. USB port nélküli típusokon, amelyek csak az USB 2.0 szabvánnyal kompatibilisek, hozzon létre Helyreállítási adathordozót olyan USB flash meghajtó segítségével, amely nem kompatibilis az USB 3.0 szabvánnyal.

1. Csatlakoztassa VAIO számítógépét az internetre, majd töltse le és telepítse a legújabb frissítéseket a VAIO Update segítségével.

1. Nyomja meg a ASSIST gombot a bekapcsolt VAIO számítógépen, a VAIO Care (Desktop) elindításához.

Ha megjelenik a Felhasználói fiókok felügyelete (User Account Control) ablak, válassza a Igen (Yes) lehetőséget.
Megjelenik a VAIO Care ablak.
Tipp

- Ha általános jogú felhasználóként van bejelentkezve a VAIO számítógépre, akkor esetleg meg kell adnia egy rendszergazdai felhasználónevet és jelszót.

1. Válassza a Speciális eszközök (Advanced Tools), Visszaállítás és helyreállítás (Restore and recovery), vagy a Helyreállítási adathordozó létrehozása (Create Recovery Media) lehetőséget.

1. Gondosan olvassa el a képernyőn megjelenő utasításokat, majd válassza a Következő (Next) lehetőséget.

1. Kövesse a képernyőn megjelenő utasításokat.

Megjegyzés

- Eltarthat egy kis ideig, amíg megjelenik az eljárás aktuális állapota.

- A helyreállítási adathordozó létrehozása közben ne vegye ki a lemezt, illetve ne válassza le az adathordozót, mert ekkor valószínűleg sikertelen lesz a művelet.

- A helyreállítási adathordozó(ka)t biztonságos helyen kell tárolni.

## Megjegyzések a helyreállítási adathordozók létrehozására vonatkozóan

- A helyreállítási adathordozó kizárólag azon a VAIO számítógépen használható fel, amelyen létrehozták.

- A VAIO számítógép frissítése a helyreállítási adathordozó segítségével nem lehetséges.

- Helyreállítási adathordozót érdemes rögtön a VAIO számítógép beüzemelése (első használatba vétele) után létrehozni. Az alábbi esetekben a számítógépet esetleg nem lehet helyreállítani a helyreállítási terület segítségével, és ilyenkor a helyreállítási adathordozókra lesz szükség:

- A felhasználó az erre tervezett alkalmazásokkal módosította a helyreállítási területen lévő adatokat.

- A felhasználó a gyárilag telepített operációs rendszertől eltérő operációs rendszert telepített a számítógépre.

- A felhasználó a VAIO Care (Helyreállító rendszer üzemmód) : A rendszer visszaállítása és karbantartása (VAIO Care (Rescue Mode) : Recover or maintain your system) használata nélkül formázta meg a beépített tárolóeszközt.

- A lemezek felületét nem szabad megérinteni vagy beszennyezni. A lemez felületére kerülő ujjlenyomatok és szennyeződések olvasás/írási hibákat okozhatnak.

- Helyreállítási adathordozó(k) létrehozásához a C: meghajtón a használt adathordozó kapacitása kétszeresének megfelelő szabad helyre lehet szüksége. A megvásárolt típustól függően előfordulhat, hogy a túl kevés szabad hely miatt a szállításkor a helyreállítási adathordozó még akkor sem hozható létre, ha az optikai meghajtó támogatja a Blu-ray lemezek vagy a kétrétegű DVD adathordozók használatát.

- Mielőtt USB flash meghajtót próbálna meg helyreállítási adathordozóként használni, tájékozódjon a VAIO Care súgójából.

Kapcsolódó témák
A helyreállítás áttekintése
Helyreállítás a helyreállítási területről
Helyreállítás helyreállítási adathordozóról
A helyreállítással kapcsolatos megjegyzések