VAIO Felhasználói útmutató

Task

# A „Memory Stick” behelyezése és kivétele

A „Memory Stick” memóriakártya segítségével mentheti az adatokat, illetve továbbíthat képeket digitális fényképezőgép és VAIO számítógépe között. „Memory Stick” memóriakártya behelyezéséhez, illetve eltávolításához hajtsa végre az alábbi lépéseket.

## A „Memory Stick” behelyezése

1. Keresse meg a „Memory Stick” foglalatot.

1. Tartsa a „Memory Stick” memóriakártyát [Részletek] úgy, hogy a rajta látható nyíl a foglalat felé mutasson, és óvatosan csúsztassa be a kártyát a foglalatba, amíg az a helyére nem kattan.

A rendszer automatikusan felismeri a „Memory Stick” kártyát, és megjeleníti a „Memory Stick” tartalmát. Ha semmi sem jelenik meg az asztalon, nyissa meg a Számítógép (Computer) [Részletek] elemet, majd kattintson duplán a „Memory Stick” ikonra*.
* A „Memory Stick” foglalat meghajtó-betűjele (például „E:”) változhat VAIO számítógépe rendszer-konfigurációjától függően.
Megjegyzés

- Miután behelyezi a „Memory Stick” memóriakártyát a foglalatba, megjelenik a „Memory Stick” ikon a Számítógép (Computer) ablakban [Részletek].

- Ha a „Memory Stick” memóriakártyát nem lehet könnyen a foglalatba csúsztatni, óvatosan húzza vissza, és győződjön meg arról, hogy a megfelelő irányban tartva próbálja behelyezni. Ügyeljen arra, hogy a „Memory Stick” kártyán lévő nyíl a megfelelő irányba mutasson, amikor a foglalatba helyezi a kártyát. A VAIO számítógép vagy az adathordozó károsodásának elkerülése érdekében ne erőltesse a „Memory Stick” kártyát a foglalatba, ha nem tudja könnyen behelyezni azt.

Tipp

- Amikor első alkalommal helyez „Memory Stick” memóriakártyát a foglalatba, a számítógép illesztőprogram telepítését kérheti. Ebben az esetben kövesse a képernyőn megjelenő utasításokat az illesztőprogram telepítéséhez.

## A „Memory Stick” eltávolítása

1. Keresse meg a „Memory Stick” foglalatot.

1. Győződjön meg arról, hogy nem világít az adathordozó-hozzáférési jelzőfény.

1. Nyomja befelé a „Memory Stick” memóriakártyát a VAIO számítógépbe, majd engedje el a memóriakártyát.

1. Húzza ki a „Memory Stick” memóriakártyát a foglalatból.

Megjegyzés

- Ne távolítsa el a „Memory Stick” memóriakártyát, ha világít az adathordozó-hozzáférés jelzőfénye. Ha mégis így tesz, adatvesztés történhet. Nagy adatmennyiség esetén a betöltés hosszabb időt is igénybe vehet, ezért a „Memory Stick” memóriakártya eltávolítása előtt mindenképpen várja meg a jelzőfény kialvását.

- A „Memory Stick” kártyát mindig óvatosan vegye ki, ellenkező esetben váratlanul kiugorhat a foglalatból.

Kapcsolódó témák
A „Memory Stick” névjegye
Kompatibilis „Memory Stick”
A „Memory Stick” formázása
A „Memory Stick” használatával kapcsolatos megjegyzések